#### Ministru kabineta noteikumu projekta “Grozījumi Ministru kabineta 2010.gada 21.decembra noteikumos Nr.1171 „Noteikumi par Latvijas ūdeņu izmantošanas kārtību un kuģošanas režīmu tajos”” sākotnējās ietekmes novērtējuma ziņojums (anotācija)

|  |  |  |  |  |  |
| --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | |
| 1. | Pamatojums | | Jūrlietu pārvaldes un jūras drošības likuma7.panta otro daļu un Jūras vides aizsardzības unpārvaldības likuma 19.1panta sestās daļas 1. punkts | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Latvijas valsts jurisdikcijā esošajos jūras ūdeņos atrodas daudz dažādu nogrimušu objektu – Pirmajā un Otrajā pasaules karā nogrimušo civilo un karakuģu vraki, padomju un citu ārvalstu armiju militāro operāciju un mācību laikā izšautā un izmestā neeksplodējusī munīcija, jūrā nogremdētā munīcija, jūras nelaimes gadījumos nogrimušie kuģi un citi objekti, to skaitā – vraki un priekšmeti, kuri satur kultūrvēsturiskas vērtības, cilvēku mirstīgās atliekas, naftas vai ķīmiskas vielas vai sprādzienbīstamus priekšmetus.  Lai risinātu šo jautājumu “[Grozījumi Jūras vides aizsardzības un pārvaldības likumā](http://likumi.lv/ta/id/277997-grozijumi-juras-vides-aizsardzibas-un-parvaldibas-likuma)” (pieņemts 05.11.2015. un stājas spēkā 01.03.2016.) paredz izveidot juridisku procedūru, nosakot Latvijas valsts jurisdikcijā esošajos jūras ūdeņos teritorijas, kurās atrodas kuģu vraki un nogrimuši priekšmeti (kas ir sprādzienbīstami, satur kultūrvēsturiskās vērtības vai rada paaugstinātu vides piesārņojuma risku) un kurās personu darbība (niršana) ir aizliegta vai ir ierobežota (šīs darbības nepieciešams saskaņot un saņemt oficiālu atļauju). Lai to īstenotu, nepieciešams noteikt niršanai aizliegtās teritorijas, kurās atrodas kuģu vraki vai nogrimuši priekšmeti, kas rada vai var radīt apdraudējumu valsts drošībai vai cilvēka veselībai un dzīvībai (turpmāk – aizliegtās teritorijas), un ierobežotās teritorijas, kurās atrodas kuģu vraki vai nogrimuši priekšmeti, kas rada vai var radīt apdraudējumu jūras videi vai kultūrvēsturiskām vērtībām (turpmāk – ierobežotās teritorijas), un kurās niršanu varēs veikt tikai ar Nacionālo bruņoto spēku Jūras spēku flotiles Krasta apsardzes dienesta (turpmāk — Krasta apsardze) atļauju. Līdz ar to projekts paredz atļauju saskaņošanas un izsniegšanas kārtību un šo atļauju nosacījumu izpildes kontroles mehānismu.  Ierobežotās un aizliegtās teritorijas tiek veidotas, pamatojoties uz šādu atbildīgo ministriju apkopoto informāciju:  Aizsardzības ministrija – valsts jūras akvatorijas kontroles, aizsardzības un neaizskaramības nodrošināšanas laikā iegūta informācija par sprādzienbīstamu priekšmetu atrašanās vietām jūrā;  Kultūras ministrija – informācija par kultūras pieminekļu statusu un kultūrvēsturiskiem objektiem;  Vides aizsardzības un reģionālās attīstības ministrija – vrakiem un nogrimušiem priekšmetiem, kas saistīti ar jūras vides aizsardzību.  Aizliegtās un ierobežotās teritorijas ap vraku vai nogrimušo priekšmetu nosaka saskaņā ar to nozares prasībām (metodiku) un Jūras vides aizsardzības un pārvaldības likumā noteikto. Satiksmes ministrija ir sniegusi viedokli par ierobežotajām un aizliegtajām teritorijām no kuģojuma drošības viedokļa.  Aizsardzības ministrija, izstrādājot šo projektu, ir apkopojusi informāciju par aizliegtajām un ierobežotajām teritorijām. Ja vairāku ministriju sniegtā informācija par kuģa vraku vai nogrimušo priekšmetu pārklājas (vai pārklājas to lietojamās ierobežotās teritorijas), Aizsardzības ministrija konsultējas ar šīm ministrijām, lai izveidotu vienu kopēju ietverošu teritoriju.  Ja tiks konstatēta nepieciešamība izveidot jaunu ierobežoto teritoriju, atbildīgajām institūcijām jāvēršas Aizsardzības ministrijā par attiecīgu grozījumu veikšanu Ministru kabineta 2010.gada 21.decembra noteikumos Nr.1171 „Noteikumi par Latvijas ūdeņu izmantošanas kārtību un kuģošanas režīmu tajos”.  Tā kā Ministru kabineta 2010.gada 21.decembra noteikumu Nr.1171 „Noteikumi par Latvijas ūdeņu izmantošanas kārtību un kuģošanas režīmu tajos” 42.punkts paredz, ka persona, kura vēlas veikt kuģu vraku un citas Latvijas ūdeņos nogrimušas mantas izpēti, ir jāsaņem Valsts kultūras pieminekļu aizsardzības inspekcijas atļauju, tad šai personai gadījumā, ja minētās izpētes darbības ietver niršanu ierobežotās teritorijās, papildus saņem arī attiecīgu atļauju niršanai jūrā ierobežotā teritorijā saskaņā ar normatīvajiem aktiem par kārtību, kādā fiziskai personai tiek izsniegta atļauja niršanai jūrā ierobežotās teritorijās un tiek maksāta valsts nodeva par atļaujas izsniegšanu (Ministru kabineta noteikumu projektu „Kārtība, kādā fiziskai personai tiek izsniegta atļauja niršanai jūrā ierobežotās teritorijās un tiek maksāta valsts nodeva par atļaujas izsniegšanu” (VSS-918). | | |
| 3. | Projekta izstrādē iesaistītās institūcijas | | Saskaņā ar Ministru kabineta 2014. gada 26. maija protokollēmuma Nr. 30 47. § „Par informatīvā ziņojuma “Par kuģu vraku un nogrimušu priekšmetu, kas atrodas Latvijas valsts jurisdikcijā esošajos jūras ūdeņos, apskates kontroles sistēmas izveidošanu”” izpildi” 3. punktu tika izveidota darba grupa (tajā iekļauti Aizsardzības ministrijas, Iekšlietu ministrijas, Kultūras ministrijas, Satiksmes ministrijas, Vides aizsardzības un reģionālās attīstības ministrijas un Zemkopības ministrijas pārstāvji), kas izstrādāja šo grozījumu projektu. | | |
| 4. | Cita informācija | | “[Grozījumi Jūras vides aizsardzības un pārvaldības likumā](http://likumi.lv/ta/id/277997-grozijumi-juras-vides-aizsardzibas-un-parvaldibas-likuma)” (pieņemts 05.11.2015. un stājas spēkā 01.03.2016.)  Kartogrāfiska informācija par niršanai ierobežotajām un aizliegtajām teritorijām tiks norādīta Krasta apsardzes oficiālajā mājaslapā. | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Informācija par projekta skarto personu skaitu atsevišķi netiek apkopota un uzkrāta. Paredzētais normatīvais regulējums attieksies uz personām, kas vēlēsies nirt ierobežotajās teritorijās jūrā – teritorijas kurās atrodas kuģu vraki vai nogrimuši priekšmeti, kas rada vai var radīt apdraudējumu valsts drošībai vai cilvēka veselībai un dzīvībai vai teritorijās kurās atrodas kuģu vraki vai nogrimuši priekšmeti, kas rada vai var radīt apdraudējumu jūras videi vai kultūrvēsturiskām vērtībām. |
| 2. | | Tiesiskā regulējuma ietekme uz tautsaimniecību un administratīvo slogu | | Tiks noteikta nodeva atļauju izsniegšanu niršanai ierobežotās teritorijās jūrā. |
| 3. | | Administratīvo izmaksu monetārs novērtējums | | Prognozējamais ieņēmumu apjoms, piemērojot valsts nodevu par atļauju izsniegšanu niršanai ierobežotās teritorijās jūrā, nav paredzams, jo pakalpojums iepriekš netika sniegts. |
| 4. | | Cita informācija | | Ministru kabineta noteikumu projekta „Kārtība, kādā fiziskai personai tiek izsniegta atļauja niršanai jūrā ierobežotās teritorijās un tiek maksāta valsts nodeva par atļaujas izsniegšanu” (VSS-918) nosaka šo nodevu 30 EUR apmērā.  Projekta ietekme uz valsts budžetu ir norādīta likumprojekta „Grozījumi likumā „Par nodokļiem un nodevām”” (VSS-1147) sākotnējās ietekmes novērtējuma ziņojumā (anotācijā). |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (tūkst. euro) | | |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins | | | | | |
| 7. Cita informācija |  | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ministru kabineta noteikumu projekts spēkā stājas vienlaicīgi ar Ministru kabineta noteikumu projektu „Kārtība, kādā tiek izsniegta atļauja niršanai ierobežotās teritorijās” (VSS-918). |
| 2. | Atbildīgā institūcija | Aizsardzības ministrija |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pieejams sabiedrībai Aizsardzības ministrijas mājaslapas sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālie bruņotie spēki, Kultūras ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo valsts pārvaldes funkciju ietvaros.  Līdz ar niršanai jūrā aizliegto un ierobežoto teritoriju normatīvā regulējuma pilnveidošanu tiks panākta Nacionālo bruņoto spēku un Valsts robežsardzes spēju efektivizēšana, veicot tiem likumā notiektos uzdevumus, un paaugstināta valsts un sabiedrības drošība. |
| 3. | Cita informācija | Nav |

Anotācijas V sadaļa – projekts šo jomu neskar.

Aizsardzības ministrs R. Bergmanis

Vīza: valsts sekretārs J. Garisons

28.01.2015 10.44

1327

Edgars Svarenieks

Aizsardzības ministrijas Krīzes vadības departamenta

Civilmilitārās sadarbības nodaļas vadītājs

Tālr. 67335029, fakss 67335037

E-pasts: [edgars.svarenieks@mod.gov.lv](mailto:edgars.svarenieks@mod.gov.lv)